OpenLLM-France/wikimedia huggingface dataset:
# Analak eta Historiak I/Bibliografia

Bibliografia
Aubrion, E. Rhetorique et histoire chez Tacite, Metz, Faculté des Lettres, 1985.
Barthes, R., «Tácito y el barroco fúnebre.» Ensayos críticos. Barcelona: Seix Barral, 1967.
Burke, P., «Tacitism», Tacitus (ed. T. A. Dorey), Londres, Routledge and Kegan Paul, 1969, 149-171. or.
Burke, P., «Tacitism, scepticism, and reason of state», The Cambridge history of political thought. 1450-1700 (ed. J. H. Burns), Cambridge University Press, 1991, 479-498. or.
Goodyear, F. R. D., The Annals of Tacitus, 2 bol., Cambridge, Cambridge University Press 1972.
Luce, T. J.- Woodman, A. j. (edk.), Tacitus and the Tacitean Tradition¸ Princeton, Princeton University Press, 1993.
Luce, T. J., «Tacitus conception on historical change: the problem of discovering the historian’s opinions», Past perspectives: studies in Greek and roman historical writing (Moxon, I.S.; Samart, J.D.; Woodman A.J. eds.), Cambridge, Cambridge University Press, 1986, 143-157. or.
Maravall, J. A., Estudios de historia del pensamiento español. Siglo XVII, Madrid, Cultura Hispánica, 1975.
Martin, R. H., Tacitus, Berkeley, 1981.
Martin, R. H., «Structure and interpretation in the ‘Annals’ of Tacitus», ANRW II. 33. 2, 1990, 1500-1581.
Mendell, Clarence W., Tacitus: the man and his work, New Haven, Yale University Press-Oxford University Press, 1957.
Sage, M. M., «Tacitus’ historical works: a survey and appraisal», ANRW II. 33. 2, 1990, 851-1030.
Shotter, D. C. A., «Tacitus view of emperors and the principate», ANRW II. 33. 5, 1991, 3263-3331.
Syme, R., Tacitus, 2 bol., Oxford, Clarendon Press 1958.
Syme, R., Ten studies in Tacitus, Oxford, Oxford University Press, 1970.
Tarrant, R. J., «Tacitus. Annales», L. D. Reynolds, Texts and Transmission: a survey of the Latin Classics, Oxford, Clarendon Press, 1983
Walker, B., The ‘Annals’ of Tacitus: a study in the writing of history, Manchester, Manchester University Press, 1952.
Winterbottom, M., «Tacitus» L. D. Reynoldsen-engan, Texts and transmission, Oxford, Oxford University Press, 1981, 407-411. or.
Woodman A. J., Velleius Paterculus: the Tiberian narrative, Cambridge, Cambridge University Press, 1977.
# Izar argi bi falta dirala...

* Izar argi bi falta dirala...
* Izar argi bi falta dirala
* zeruan sortu da gerra,
* al dakizu nork ostu dituen,
* beltxeran begi ederra?
# Izazu nitzaz kupira

* Izazu nitzaz kupira
* 1
* Loriak udan intza bezela
* maite det dama gazte bat,
* ari ainbeste nai diyotanik
* ez da munduban beste bat;
* iñoiz edo bein pasatzen badet
* ikusi gabe aste bat,
* biyotz guztira banatutzen zait
* alako gauza triste bat.
* 2
* Neskatxa gazte pare gabia,
* Apirilleko arrosa,
* izarra beziñ dizdizariya,
* txoriya beziñ airosa;
* oraintxen baño gusto geiago
* nik eziñ nezake goza:
* zori onian ikusten zaitut,
* nere biyotzak au poza!
* 3
* Ez al dirazu antzik ematen
* nik zaitutala naiago,
* ai, mariñelak gau illunian
* izarra baño geiago?
* Nere onduan zauzkatalako
* pozez zoraturik nago,
* zu ikustiak alegratu nau,
* triste neguen lenago.
* 4
* Nik ainbat iñork nai dizunikan
* arren ez zazula uste,
* nere begiyak beren aurrian
* beti desio zaituzte;
* eguzkirikan ikusi gabe
* txoriya egoten da triste,
* ni ez nau ezerk alegratutzen
* zu ikustiak ainbeste.
* 5
* Arpegi fiña, gorputza berriz
* ez dago zer esanikan,
* izketan ere grazi ederra,
* ezer ez dezu txarrikan;
* mundu guztira miratuta're
* zu bezelako damikan
* agiyan izan liteke baño
* ez det sinisten danikan.
* 6
* Nere betiko pentsamentuba,
* nere konsolagarriya,
* zu gabetanik ezin bizi naiz,
* esaten dizut egiya;
* zu baziñake arbola eta
* ni baldin banitz txoriya,
* nik zu ziñaken arbol artantxen
* egingo nuke kabiya.
* 7
* Amoriyuak nere biyotza
* zureganuntza darama,
* erri guztiyan zeren dakazun
* neskatx bikañaren fama
* beste fortunik mundu onetan
* ez det desiatzen, dama:
* aur batek berak izan gaitzala
* ni aita eta zu ama.
* 8
* Falta dubenak logratutzeko
* itz egitia txit on du,
* eta nik ere saiatu biat
* ote gintezken konpondu;
* gaur nagon bezin atrebituba
* sekulan ez naiz egondu,
* argatik golpez galdetzen dizut
* nerekin naizun ezkondu.
* 9
* «Ezkondutziak izan biar du
* preziso gauza txarren bat!»
* Ala esaten ari zait beti
* nere konsejatzalle bat;
* alaxen ere aren esanak
* oso utzirik alde bat,
* ongi pozikan artuko nuke
* zu bezelako andre bat.
* 10
* Zerorrek ere ongi dakizu
* aspaldi ontan nagola
* zuregatikan penak sufritzen,
* bañan ordia au nola!
* Alaxen ere nigana eziñ
* bigundu zaitut iñola,
* ni zuretzako argizaia naiz,
* zu neretzako marmola!
* 11
* Nere biyotza urtzen dijua
* eta ez da misteriyo
* penaren kargak estutu eta
* zumua kendutzen diyo;
* begiyak dauzkat gau eta egun
* egiñikan bi erriyo,
* beti negarra dariyotela
* zu zerarela meriyo.
* 12
* Zu zeralako meriyo baldiñ
* juaten banaiz lur azpira,
* gero damuba eta malkuak
* alperrik izango dira;
* beiñ juan ezkero oien birtutez
* berriz ez niteke jira,
* ori gertatu baño lenago
* izazu nitzaz kupira!
# Iñauteriko Pazinguilleak Donostiyan 1926-an

Iñauteriko Pazinguilleak Donostiyan 1926-an
Musika Raimundo Sarriegui Jaunarena.-Letra Victoriano Iraola Jaunarena
Alanbratzekorik guretzat nork du, nork du, nork du.
Famaren otsak goititutzen du meresi duben erriya, zeru chikibat diruriyena ala da guztagarriya; lengoko sharra chukun chukuna eder, alaya, berriya, etzaigu penik beñere juango lenago ez etorriya.
Begui urdin bat beguira dago algaraz leyo batetik, beste belcheran tentatzallia cheletan berriz bestetik, zoramen abek maite ditugu biyotzen erdi erditik, ez guera juango oyek laja ta gueyago Donostiyatik
# Ja-jai!

* Ja-jai!
* 1
* Beiñ batian Loiola'n
* erromeriya zan,
* antxen ikusi nuben
* neskatxa bat plazan;
* txoriya bañan ere
* ariñago dantzan,
* uraxen bai pollita,
* an pollitik bazan!
* 2
* Esan niyon desio
* senti nuben gisan,
* arekiñ izketa bat
* nai nubela izan;
* erantzun ziran ezik
* atsegiñ ar nezan,
* adituko zirala
* zer nai niyon esan.
* 3
* Arkitu giñanian
* iñor gabe jiran,
* koloriak gorritu
* arazi zizkiran;
* kontatuko dizutet
* guztiya segiran
* zer esan niyon eta
* nola erantzun ziran.
* 4
* «Dama polita zera,
* polita guztiz, ai!
* Bañan alare zaude
* oraindik ezkongai.
* Ezkon gaitezen biyok!
* Esan zadazu bai!»
* «Ni zurekiñ ezkondu
* Ni zurekiñ? Ja-jai!»
# Izotz-ondoko Iguzki

* Izotz-ondoko Iguzki
* Izotzondoko iguzki,
* neguaren parre:
* olerkariak noizpait
* iri goratzarre.
* Emeki duk itxaroz
* piztu garai-larre:
* udaberri-lamiak
* larreon batzarre.
* Beetik nator, ibarrak
* izoztuta utziaz.
* Mendia yaiez dago
* urrezko yantziaz.
* Aren parrea dadat
* irrika biziaz,
* gozatua baitu gaur
* ezti bereziaz.
* Udalenak irria
* oi-du zoro ozena;
* Udak, aragikoia;
* udazkenak, bena;
* negu-gau ozkarbien
* izotz-ondorena berriz,
* bakarra duzu;
* denetan emeena!
* Bai-baitator urrundik
* Gabonetarako
* seme zaarra: bidean
* elurpe du oro;
* etxeko sutondoan
* bixkortu ezkero,
* ikus aren ezpainen
* parreantxa gozo!
* Bai-baitatza eria
* ogean: erio
* atzapar itsusia
* luzatzen ario:
* berbizkunde-berria
* maiteak yario:
* itzik ezin ta irria
* ain eni dagio!
* Sagasti soilla lotan,
* abar makur naaspil;
* zelaiek, orbelpean,
* ametsetan Orril;
* txori gaxoei aztu
* gau latzaren urbil;
* aizeñoa lillurak
* otxanduta dabil.
* Aranak mailka daude
* gorantza yarriak;
* guzien ondarrean
* laiño urdin, begiak;
* izotz-arnasa, agian,
* baititu iguzkiak
* zernai tauparazteko
* men zoragarriak.
* Ezker-alde Orexa,
* eskui, Altzo-muño;
* non-nai euskel-oiartzun
* ortzi-mugaraiño...
* Dabesadan, ibarrak
* laiñotan daudeño!
* Dabesagun, lagunok:
* geroak ereiño!
* Aran ta muño gaiñez
* Aralar aundia,
* euskotarren zaindari
* Mikel'en mendia:
* koskak elur-dirdaiek
* bil ta, dirudia
* amets eder mamitu
* ortzian geldia.
* Yondone goiaingeru
* garaille goitarra,
* gure arazo latza
* duk bizi-bearra;
* artarako, nagusi
* dukan Yaun bakarra
* ire bidez dotoigu,
* damaigun indarra.
* Izotzak estali zun
* gure Euskalerria;
* mintzo ozenak zabaldu
* berbizkun-berria.
* ltzal-zokondoetan
* lore, izotz-bitxia;
* baiña gaiñetaz ari
* yauntzen eguzkia.
* Izotz-ondo. Neguak
* parre eme. Gizadi
* larria gaillurreruntz,
* muñoak mailladi.
* Gazte-sail kementsua
* goraiño badadi,
* izozpetik eguzkik
* yare dik Euzkadi!
# Iñori gorroturik izan gabekua...

* «Iñori gorroturik izan gabekua...»
* 1/
* Iñori gorroturik
* izan gabekua,
* jatorriz borondate
* guziz onekua,
* meseriak besteri
* asko egindakua,
* nor da gizona gutxi
* diran modukua,
* Españia guzia
* onratutakua?
* 2/
* Legazpia izanik
* bere jaioterri, (1)
* toki illun txiki bat
* auzuan lanteri;
* ikasi ofiziua
* zuan rementari,
* langille askorena
* gero agintari,
* egiña da mesere
* makiña besteri.
* (1) Patrizio Etxeberria jauna zana.
* 3/
* Inguru aietatik
* len bezela oiñez
* oraiñ ez dira juaten,
* baizik burtariñez,
* saiatzen diralako
* beren alegiñez,
* anparua dutela
* erortzian miñez,
* borondatia izanik
* biotzian gaiñez.
* 4/
* Jatorriz borondate
* ona dualako,
* askori meseriak
* egiña dalako,
* arrokeriz kontari
* ez dabillelako,
* alkate jaun danari
* bizi guzirako,
* eriotza orduan
* etzaio damuko.
* 5/
* Gezurra egiaren
* ordez mingañetan,
* negarrez malkurikan
* ez begi bietan,
* gertatu da lanteri
* beste geienetan;
* naiz bere langillia
* saiatu benetan,
* jornal txikiya opa,
* gañera errietan.
* 6/
* Bergarako semia
* Eleiz Jaun Barrena,
* Donostin ezagun det
* izanik ordena,
* dakiana kunplitzen
* gure Jaunarena:
* izan arren txintxua
* edo nabarmena,
* errukitasuna du
* pobriaguarena.
* 7/
* Arnohate'n jaio,
* Elgoibarren bizi (2)
* elbarriyak sendatzen
* zuanak ikasi,
* dituala meritu
* asko irabazi,
* langille askorena
* gañera nagusi;
* orla saiatzen danak
* onra du merezi.
* 8/
* Gorabera izan oí
* da bizimoduan,
* aukera danak iñork
* ez ditu munduan;
* ibilli gabe erdi
* txoruen moduan,
* ilusio geiegi
* degula buruan,
* nork ongi opa digun
* dezagun goguan.
* (2) Antonio Arrillaga jauna zana.
* Bertso-papera. «Imp. Macazaga. - Renteria.;
* Kaitano Lizarribar. Alzo-muño.
# Jardinzayen zortzicoa

Jardinzayen zortzicoa.
Erderaren ondoren Gueroc ipiñia Degu baratzguilleac Zortzico berria: Euscaldunaren canta Biotz pozgarria Itz neurtu dantzaraco Guztiz egoquia
____
Uda berriz eder Aguertu da aurten Españia guztian Denbora baño len: Lore gaiñ gañeco bat Jayo da Madriden, Biotzean daucagu Legor ez dedien.
____
Uda berri ederra Gure doai ona Dezu biguntzen otza Alaitzen eguna: Garaiturik neguco Gau luce illuna, Campoa loratzen ta Poztutzen guizona.
____
Uda berrian datoz Pozturik choriac Egun sentiarequin Aundi ta chiquiac, Milla moduz aitortzen Gure on zoriac Arbola gañetara Cantari guztiac.
____
Orain uda berrira Urturic elurra Sustraya samur dago Indarrean lurra: Guztia dator verde Loratsu, ederra, Acia, landarea, Osto ta belarra.
____
Uda berrico dago Baratza gurea Eziñ arquiditeque Beste bat obea: Belar onak oparo Ugari lorea Usaya gozo eta Eder colorea.
____
Baratzan bertan degu Eguiña berriro Lore echolachoa Polita biciro: Naiqueran egoteco Udan egunero Fraldicho batean Necatu ta guero.
____
Ez gaude damachuac Zubetzaz aztubac Lore mordo ederrac Dauzcagu bildubac: Belar usai gozoco Auqueran batubac Sortachoac eguin ta Cintaquien lotubac.
____
Artu gende maiteac Donostiacoac Oroipen aitormenac Biotz gurecoac: Eguiazco naitasun Borondatezcoac Esquer on eta poza Amoriozcoac.
# Jesus maitia jaio zanetik...

* «Jesus maitia jaio zanetik... »
* 1/
* Milla ta bederatzireun da
* ogei ta zazpi urte,
* Jesus mai tia j aio zanetik
* Ollera bitarte. Ja, jai!
* 2/
* Bertso berri batzuek
* egin dizkat jarri
* Aritza eta Arteondo'ren
* karga jasotzeari.
* 3/
* Deba'ko erri maitean
* jokatua dute;
* Martxo-illaren seigarrena zan
* señaladamente.
* 4/
* Gogor saiatu ziran
* bata lez bestia,
* irabazien geratu dana
* izan da gaztia.
* 5/
* Arteondo'k amar aldiz
* egin zuan jaso,
* Aritza'k berriz bi geiagokin
* eman zion paso.
* 6/
* Leal jokatu zuten
* tranparikan barik,
* aspalditxuan ez det ikusi
* apostu oberik.
* 7/
* Aitiaren eginda
* txintxo ziran asi;
* jakiña dago: karga aundiakin
* indarra nagusi.
* 8/
* Kargak menderatutzen
* gizona errez da,
* pixka bat deskuidatu ezkero
* lurrera irris da.
* 9/
* Plomua motxa eta
* gañera labaña;
* ez da erreza, uste izan arren,
* artzia tamaña.
* 10/
* Amaika ontza luze ta
* amalau arrua,
* jakiña dago ez duela izango
* utsikan barrua.
* 11/
* Etxian euki arren
* aurrak eta atsuak,
* oraindik ere ez daude oiek
* mutiko mansuak.
* 12/
* Bokadu ona jan da
* gañetik tragua,
* biyen artian gutxienez dira
* amabost arrua.
* 13/
* Berriz jokatutzeko
* Arteondo zegon zai;
* Aritzak berriz erantzun zion:
* «Egon adi lasai!»
* 14/
* Lau joko jokatuta
* biña irabazi,
* bostgarrena ere jokatutzeko
* preparatzen asi.
* 15/
* Amabost bertsorekin
* eiten det bukatu,
* gaizki esanik baldin badago
* mesedez barkatu.
* Bertso-papera, e Imp. Echenagusia,
* Maria Mu�fioz, 8. - Bilbao»,
* Gregorio Mujika zanaren
* bertso-bildumani Donostia'n.
# Estropadak izandu...

* «Estropadak izandu dira...)»
* 1/ Estroparak izandu
* dira Donostian,
* batzuen meserian,
* askoren kaltian,
* okasiorik gabe
* elkarren artian,
* asi eta bukatu
* ziran bitartian.
* 2/
* Euskal-erri guzian
* biar det adiazi
* oriyotarrak aixa
* dutela irabazi,
* ziralako iritxi
* arraira lenbizi,
* Domingo Mitxelena
* zutela nagusi.
* 3/
* Gorroturik ez arren
* illuna bekaiña,
* indarra eta arraunian
* dotore dakiña;
* barrenian zuala
* kuadrilla bikaiña,
* treñeruak zirurin
* zuala makiña.
* 4/
* Ondoren zuten marka
* obena egiña
* óiñ emeretzi urte,
* egiya da; baiña,
* espero arren oial
* sedazkoa piña,
* aurten ere alperrik
* dute alegiña.
* 5/
* Asi Santurze'n eta
* Ondarrabiraiño,
* arraunlari obenak
* dira oraindaiño;
* ainbat aldiz probatu
* izan dira, baiño
* Orio geienian
* lenbizi arrairaiño.
* 6/
* Zekorrak uztarriyan
* bezelaxen ezi,
* gero lanian jator
* dezaten ikasi;
* giatzalle jatorra
* dutela nagusi,
* sarritan estroparak
* ditu irabazi.
* 7/
* Ainbat oial sedazko
* erriko etxian,
* ikusgarriak dira
* zintzilik jartzian;
* neska-mutillen gisa
* alai biotzian,
* atsuak ere dantzan
* soiñua jotzian.
* 8/
* Aurtenguakiñ ogei
* eta bederatzi
* premiyoko banderak
* sedaz dira jantzi;
* oiek guziak ustez
* diradela gutxi,
* Orio'k berriz ere
* eingo du irrintzi.
* 9/
* Oi ta beratzigarren
* sedazko bandera;
* juan dan urtian izan
* bazuten galera,
* aurten orbel zimurrak
* sartu sakelera,
* ta eraman dituzte
* Orio aldera.
* 10/
* Boga, boga arraunian,
* arraunian!
* Gera obenak aspaldian,
* aspaldian,
* Kosta Kantabrian,
* Kosta Kantabrian;
* aizia eta olatuak
* lertzen diranian
* diranian,
* ez gera gu izutzen
* uraren gañian. (bis)
* Bertso-papera. «Imp. Macazaga. - Renterla-.
* ez nuan apuntatu zeñi jaso nion.
# Estropadak izandu... - 1928

* «Estropadak izandu... (1928)»
* 1/
* Milla bederatzi eun da ogei ta
* zortzigarren urtian,
* estropadak izandu
* ditugu Donostian.
* (ESTRIBILLO)
* Ta esan dute:
* «San Pedrori
* alperrikan
* gu gabiltza, a!,
* kendu naian
* giltza;»
* 2/
* Agorrillaren biyan
* eta bederatziyan,
* Aita San Pedrok danak
* utzi ditu atzian.
* 3/
* Ondarrabiatarra
* da kuadrilla bikaña,
* bañan etzan iristen
* San Pedrotarrak aña.
* 4/
* Arrillaga jaunari,
* dakialako leman,
* merezi duan fama
* biar diogu eman.
* 5/
* Nekearen bitartez
* indar ondo bilduak,
* gizon oiek junturak
* dauzkate zimelduak.
* 6/
* Nagiyak izan gabe
* ongi biartuak zañak,
* gero egiñ oi dituzte
* orrelako azañak.
* 7/
* Parrandaeri utzirik
* zintzo ibillirikan,
* gero korapillorik
* ez dezaten birikan.
* 8/
* Igez bezela aurten
* arrokeria gabe,
* zuek egin zerate
* oial sedazkuan jabe.
* 9/
* Zubena da dotore
* oial sedazko piña,
* gañera amabi milla
* pezetatxo propiña.
* 10/
* Premiyo irugarrena
* San Juanek eraman du,
* balizari jira eman
* ziolako berandu.
* 11/
* Pedro, zu etzerala
* Juanen adixkiria,
* norbaiten mingaiñ txarrak
* jarri du itz-biria.
* 12/
* Ez kasorikan egiñ
* berritxu orlakueri,
* inbiriya baizikan
* ez dizute zueri.
* Bertso-papera, moldiztegi-izenik gabea,
* Donostiko Juan Iturralde'ren eskutik jasoa.
* Paper ontan, euskerazko bertso auen ondoren
* erderazko beste bost datoz, bañan, gure
* iritzirako, emen jartzerik merezi ez dutenak.
# Euskadi Ta Askatasunaren informazio oharra (2017-11-23)

Euskadi Ta Askatasunaren informazio oharra
ETAk, nazio askapenerako erakunde sozialista iraultzaileak, lehenik eta behin Belen Gonzalez Peñalba burkidea ekarri nahi du gogora. Azaroaren 16an hil zen ETAko gudaria gainerako kide guztiontzat eredu izan dela nabarmendu nahi dugu. Agur eta ohore, Belen. Ez dela denbora asko esan genizun bezala, beti izan duzu zure lekua etxeko sutondoan. Doazkie bere senide eta hurbilekoei gure dolumina eta besarkadarik handiena.
Ohar honen bitartez, euskal preso politikoen aldeko jardunetik eratorritako hausnarketa eta erabaki batzuen berri eman nahi du ETAk.
Euskal Preso Politikoen Kolektiboak eztabaida egin du eta ildo zaharberritua jorratzeko asmoari ekin dio. Bestalde, gizarte zibilak urratsa egin du gatazka politikoaren ondorioei aterabidea emateko ahaleginean sakonduz. Konponbideak osoa izan behar duela adierazten ari da argi bezain garbi. Nabarmendu beharrekoa da, zalantzarik gabe, abenduaren 9an Parisen izango den ekimena.
Aldi berean, hainbat eragile, erakunde eta erakundetako ordezkari konpromisoa azaltzen ari da presoen eskubideak errespeta daitezen. Ezker Abertzaleak ere presondegietan dauden militante politikoen ekarpena bideratzeko ahalegina indartu du. Horiek denak horrela, euskal presoak etxeratzeko erronka Euskal Herriaren erronka bihurtu behar dela uste du ETAk. EPPK-k egindako eztabaidaren ondorioz, ETAk erabat barneratu du euskal preso politikoak Kolektibo horri daudela lotuta, Ezker Abertzalearen proiektu politikoarekin bat egiten dutela eta, kokapen horretatik, Euskal Herriaren herri, nazio eta estatu proiektuan ekarpena egingo dutela. Horrenbestez, esan gabe doa ez diotela ETAri erantzuten eta ETAk ez duela haien jarduna gidatzen. Konponbidearen agenda Euskal Herriaren esku uzteko bidea abiarazi du ETAk, armagabetze prozesuan egiaztatu ahal izan zenez. Konponbidearen agenda ETAren eskaria izatea balizko negoziazio prozesu batekin lotzen den bitartean, gizarte zibilak, herri sektoreek eta Euskal Herrian indarrean diren erakundeek bere egiteak beste dimentsio handiago bat emango lioke erronkari.
Presoek emandako bozen ondorioz, orain arte ETAko mintzakide izan diren Iratxe Sorzabal eta David Pla hautatu dituzte Kolektiboaren ordezkaritza osatzeko. Lan berri horretan izango dutela lehentasuna kontutan hartuta, eta gatazkaren ondorioei konponbidea bilatzeko ardura politikoa beste eragile batzuk hartzen ari direla onartuta, Sorzabal eta Pla gure erakundeko mintzakide izateari uzteko erabakia hartu du ETAk.
Datozen hilabete eta urteetan erronka handiak izango ditu Euskal Herriak. Euskal preso, iheslari eta deportatu guztiak etxera ekartzea izango da horietako bat, nagusietako bat. Askatasunaren bidea burutzeko ezinbesteko osagaia. Lan eta borroka franko dago egiteko, eta horretan konprometitzeko dei egin nahi diegu ETAk ordezkatzen duen proiektu eta balore politikoekin bat egiten duten guztiei. Etorkizuna dugu irabazteko. Euskal Herria eta askatasuna.
Euskadi Ta Askatasuna Euskal Herrian, 2017ko azaroaren 23an
# Euskal-erriaren alabantzan...

* «Euskal-erriaren alabantzan...»
* 1/
* Españia'tik lenbizi juanak
* euskaldun arrantzaliak
* arpoiarekin Terranova'ra
* arrapatzera baliak;
* argiyak eta korajetsuak
* zituzten giyatzalliak.
* 2/
* Ta futbolistak Amerika'ra
* lenbizi juandakuak
* ziran euskaldun, lau bizkaitarrak,
* zazpi Gipuzkoa'kuak,
* Mariano Arrate zala giari,
* amaika mutill majuak.
* 3/
* Onrak merezi ditu Paulino
* Uzkudun Errezil'kuak,
* aberastu zan zekiyalako
* ematen zartatekuak;
* nik galdetzen det zer egin duten
* geroztik juandakuak.
* 4/
* Ez da arraunlari obiagorik
* izandu euskaldunak baño;
* ta pillotari oben-obenak
* gu gerala oraindaño,
* Amerika'ra bezela juaten
* gera Kontxiñtxiña'raiño.
* 5/
* Eskuz pillo tan kontrariyuak
* asko ditu txapel-aundik,
* berrogei urte, ta mendeatu
* ezin du iñork oraindik; (1)
* erremontian kemenak ditu
* irugarren Salsamendi'k.
* (l) Txapel-aundiak, Atano Irugarrenak alegia,
* 1944'an bete zituan berrogei urte: ordukoak,
* beraz, bertso auek.
* 6/
* Intza bezela garbi-garbiya
* mintzatzen geran izkera,
* birau zakar bat ere gabia
* dalako gure euskera,
* arrokeriya gabe txukuna
* soiñian degun jazkera.
* 7/
* Baserritarrak dultzaiña eta
* kaletar txistulariyak,
* neskak bezela oiñak ariñak
* mutill aurreskulariyak,
* gera udaran txori kantari
* guziyak beziñ alayak.
* 8/
* Kantu-lanian iru obenak
* dirala dudarik gabe:
* donostiarra Agirregabiria
* ta Zarautz'kua Sarobe,
* Aretxabaleta'ko artzaia
* dala Kristobal Altube.
* 9/
* Iparragirre kantari alai,
* gitarra ongi jotakua;
* eta bestia zan bere gisa
* estudiatutakua:
* xaxi-Ietradu guziz abilla
* Fernando Amezketa'kua.
* 10/
* Bertsolari onak zian Pedro Mari
* Otaño eta Iztueta,
* Artzaia Izuela eta Xenpelar,
* Gaztelu eta Pello Errota,
* Joxe Bernardo eta Udarregi,
* Altzo'ko Imaz ta Txirrita.
* 11/
* Nor da gizona zezenak ainbat
* indar izandutakua?
* Dudarik gabe esan zazute:
* Eltzekondo Ernani'kua,
* zortzi arrua esku batekiñ
* pultsuan jasotakua.
* 12/
* Aspalditxuan gizon garratzak
* irrintzi aldamenian,
* baña oraindik eibartar Txomin
* nagusi pultsu-lanian;
* obiaguak izango dira
* orrek ezin duanian.
* 13/
* Berreun da zortzi kilo dituan
* arri motz astuna oso,
* zazpi urteko zezenak ainbat
* indarra izanik, airoso
* dira Arteondo eta Aritza
* egiten zutenak jaso.
* 14/
* Aizkolariyak ziran obenak
* Arrozpide ta Erentza,
* Santa Ageda ta Soatxiki,
* Atxumar aundi garratza,
* eta Keixeta Urrustil'gua,
* izandu zuana gatza.
* 15/
* Gorputz luzia, junturatsua
* eta liraiña gerriya,
* indarra gañez duten besuak,
* deitzen diogu Arriya
* aspaldi ontan guzien buru
* danari aizkolariya.
* 16/
* Anuntziatu iñun danian
* apostu edo festarikan;
* orain debalde eziñ ikusi
* arraunlariyak besterikan,
* zergaitik eziñ jarri dioten
* itxasuari aterikan.
* Bertsol-papera, .Imp. Macazaga - Rentería.¡
* Sebastian Salaberria, Oriamendi, Aiete, Donostia.